《宿南海神祠东廊候月烹茶次闻雷》
宋代·曾丰

祠宇眈眈海岸头，况逢冷夜更清秋。
风前尘外笛三弄，饭后月中茶一瓯。
借我孤舟随水住，乘时一棹与天浮。
旧谈八月流槎事，岂料予来傍女牛。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。